เรื่องร้องเรียน: อยากให้เจ้าหน้าที่ไปสำรวจ ที่ร้านแห่งนี้มีการขายสุราได้มีการขอใบอนุญาติในการขายรึไม่ เห็นมีเหล้าขาย ทางร้านได้มีใบอนุญาติในการทำร้านอาหารรึไม่ ได้มีการจ่ายป้ายภาษีของร้านไหม ป้ายโฆษณาร้านเยอะมาก  และ ทางร้านได้มีการจ้างแรงงานเถื่อนหรือแรงงานผิดกฏหมายสรึไม่  ทำไมเวลาตำรวจหรือเจ้าหน้าที่จะตรวจสอบร้านต้องปิดทันที? อยากให้ตรวจสอบอย่างระเอียดว่าลูกจ้างของร้านที่เป็นแรงงานต่างด้าวแต่ละคนนั้นมีใบอนุญาติหรือไม่มี  เห็นร้านนี้พึ่งมาเปิดได้ไม่กี่ปี อยากให้เจ้าหน้าที่ ที่เกี่ยวข้องได้ไปตรวจสอบอย่างถี่ถ้วนขอบคุณครับ
การดำเนินการของเจ้าหน้าที่: เมื่อวันที่ 16 สิงหาคม 2566 เวลาประมาณ 10.30 น. ข้าพเจ้าได้ตรวจสอบบริเวณร้านแซ่บเลียบด่วน ซอยประเสริฐมนูกิจ 33 ถนนประเสริฐมนูกิจ แขวงนวลจันทร์ เขตบึงกุ่ม กรุงเทพมหานคร  มีนางสาวปรีดาภรณ์ เพชรประสิทธิ์ เป็นเจ้าของ ประกอบกิจการจำหน่ายอาหาร โดยไม่ได้รับอนุญาตจากกรุงเทพมหานคร จึงได้ออกหนังสือแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ.2535 เล่มที่ 4 เลขที่ 5 ลงวันที่ 16 สิงหาคม 2566 ให้ดำเนินการยื่นขอรับใบอนุญาตจำหน่ายอาหารกับกรุงเทพมหานครแล้ว     ทั้งนี้ สำนักงานเขตบึงกุ่มจักได้ตรวจสอบเป็นระยะๆหากพบมีการกระทำความผิดจักได้ดำเนินการตามอำนาจหน้าที่ของกฎหมายต่อไป
ความเห็นของผู้แจ้ง: เจ้าหน้าที่มีความรวดเร็วในการทำงาน อยากให้เจ้าหน้าที่ ติดตามผลงานอยู่เรื่อยๆไม่ขาดสาย
พื้นที่: แขวงนวลจันทร์ เขตบึงกุ่ม กรุงเทพมหานคร